Piet Matipa: My gasverskyning in die martelkamp | Netwerk24
90-jarige in woonstel vermoor
Die moordenaar van die 90-jarige Hester Rudman in Penford in Uitenhage het in haar woonstel rondgekrap, maar dis nie seker of iets gesteel is nie.
17 in hegtenis ná betogings Saldanha
Altesame 17 mense is agter tralies, waaronder verskeie jeugdiges, wat Donderdag die strate in Saldanha aan die Kaapse Weskus ingevaar het om oor dienslewering in hul woonbuurte te betoog.
Superrugby haal vir 21 weke nie asem in 2019
Een-en-twintig weke van ononderbroke Superrugby-aksie is op 2019 se rugbyspyskaart.
Rory: ‘Ek sal my oor 20 jaar hieroor bekommer’
Rory McIlroy steur hom nie aan vrese dat sy besluit om volgende jaar die Europese gholfreeks die koue skouer te gee, hom in die toekoms van die kans kan ontneem om ’n Ryderbeker-kaptein te word nie.
Jou data sal binne 3 maande nie meer verval
Diensverskaffers het nou tot 28 Februarie 2019 om te voldoen aan die nuwe datareëls soos uiteengesit deur die Onafhanklike Kommunikasieowerheid van Suid-Afrika (Okosa).
Transnet betaal vir Gigaba se lyfwagte
Toe Malusi Gigaba minister van openbare ondernemings was, het hy in ’n stadium glo erg vir sy lewe gevrees. Brian Molefe het hom uitgehelp - op Transnet se koste.
Piet Matipa: My gasverskyning in die martelkamp
Deur Piet Matipa 04 Junie 2016 00:51
Soos ’n tussenseisoen­verkoue het ek weer my verskyning in die gimnasium gemaak.
Die plek waar selfbeelde gesloop word.
Ek het vantevore gal gebraak oor gimnasiums, maar my haatgevoelens is weer uit die dood opgewek toe ek eergister besoek gaan aflê het.
Almal van ons kry ’n motiveringsaanval en besluit van interval tot interval dat dit tyd is om die lyf soos klei te hervorm.
Ek is mos net been en my vel is soos ’n laken oor ’n ou matras. Dus het ek dit weer goedgedink om ysters te lig sodat die spiere kan voorplant.
Die gees het so aan my vlees gekarring dat ek toe weer my gasverskyning in die kamp van onderdrukking gemaak het.
Die ongemak het aan my geklou soos ’n winterjas terwyl ek tussen die spierslawe verby ge­stap het.
Soos voorheen genoem het ek my kykassistent (bril) liefs in my voertuig laat rus – wat die oog nie sien nie . . .
Dié was ’n ander gimnasium, ’n larney een. Jy kan TV kyk terwyl jy draf en daar is ander Eerstewêreldse onnodighede.
Draf is een van my sterk punte. Dis om met die masjinerie te werk wat veel te wense oorlaat.
Ek het Donderdag besluit dit is beenmartel-dag. Soos die gimgangers dit noem: leg day.
My motivering loop tans op leeg. My gimkennis is die definisie van laagtepunt.
Ek besit twee loopriete, ’n kuit of twee sal nie te versmaai wees nie.
Ek het by ’n masjien gaan sit wat ek aangeneem het is vir die bene. Daar is prentjies op die toestelle wat vir die gimongeletterdes presies wys hoe om die bepaalde liggaamsdeel te straf.
Nugter het geweet hoe die een waarop ek was, gewerk het.
Ek het probeer lig en afdruk, maar kon die ding nie ontsyfer nie.
My gesig het ’n leuke uitslag gekry. Dit was vir spierslawe duidelik dat ek nie ’n gereelde besoeker is nie. Die lug het gestink van vernedering.
Ná so tien minute van mislukking het ek besluit om my sorge weg te drink by daardie fonteinkraan – waar ’n mens ’n knop druk en die water met jou bek moet vang.
Ek het natuurlik my waterbottel vergeet. Daar is ek weer beproef, want ek het geen benul gehad waar die knoppie is nie.
Ek het die kraan ontleed en kon tot geen nuwe insigte kom nie.
Almal het toegekyk hoe die sukkel my oorrompel. Ek het opgegee.
Terwyl ek op die roeimasjien was, het ’n spierslaaf gaan water drink en ek het toe gesien dat die knoppie lewensgroot aan die kant sit.
In dié stadium was die roeimasjien een van die min goed wat ek onder die knieë gehad het.
Ná my poging tot ’n gimsessie het ek gaan stort, maar was so skaam om voor almal aan en uit te trek dat ek dit in die toilet gaan doen het.
Privaatheid is ’n woord wat nie in ’n gimnasium gespel kan word nie.
Blykbaar wen ’n aanhouer, ek sal maar moet wag en hopelik sien.
Transnet betaal vir Gigaba se veiligheidswagte
Gigaba genoem in skok-verslag oor Eskom, Transnet